open-index/open-wikipedia-markdown huggingface dataset:
Kacey Musgraves

**Kacey Musgraves**, født 21. august 1988, er en amerikansk countrysanger. Hun har vunnet seks Grammy Awards, syv Country Music Association Awards og tre Academy of Country Music Awards.

Musgraves ga ut tre soloalbum, og et med Texas Two Bits, før hun i 2007 var med i TV-talentkonkurransen Nashville Star, der hun endte på sjuendeplass.

I 2013 signerte hun for Mercury Records og ga senere samme år ut sin første singel for selskapet, «Merry Go 'Round». Året etter ga hun ut albumet *Same Trailer Different Park*, som nådde nummer to på Billboard 200. I 2014 vant hun en Grammy for Best Country Album. *Pageant Material* fra 2015 var det neste albumet, det ble også nominert til Best Country Album. Albumet ble nummer 1 på The Guardian sin liste The 10 Best Country Albums of 2015.

Kacey Musgraves møtte countrysangeren Ruston Kelly i 2016, de giftet seg i oktober 2017 og søkte om skilsmisse i juli 2020.

I 2016 ga hun ut et julealbum, *A Very Kacey Christmas*, med en blanding av gamle og nye julesanger. På albumet hadde hun med seg Willie Nelson, The Quebe Sisters og Leon Bridges. Hennes fjerde studioalbum *Golden Hour* ble utgitt i 2018, det fikk meget god kritikk og vant fire nominerte Grammy Award kategoriene, inkludert Album of the Year og Best Country Album. Albumets to første singler, «Space Cowboy» og «Butterflies», vant Grammy Award for henholdsvis Best Country Song og Best Country Solo Performance respectively. I 2019 laget hun et juleshow som også ble gitt ut som album, *The Kacey Musgraves Christmas Show.*

*Star-Crossed* kom i 2021 og er det femte studioalbumet og det er personlige angående hjertesorg og helbredelse etter skilsmissen. Med Daft Punk, Sade, Eagles og Weezer som musikalske referanser for albumet er det å regne som et popalbum med elementer av folkemusikk, dance og rock musikk, samtidig som det beholder country stilen. De fleste kritikerne kommenterte sjangerblandingen, men albumet fikk bra omtale. Albumet ble topp 10 plassert i Australia, Canada, Skottland, Storbritannia og USA, og toppet countrysjangerlistene i Australia, Storbritannia og USA. Et av albumets spor, «Camera Roll», ble nominert til Grammy Best Country Solo Performance respectively og beste Best Country Song.

## Diskografi

### Album

* 2002 – *Movin' On*
* 2003 – *Wanted: One Good Cowboy*
* 2007 – *Kacey Musgraves*
* 2013 – *Same Trailer Different Park*
* 2015  – *Pageant Material*
* 2016  – *A Very Kacey Christmas*
* 2018 – *Golden Hour*
* 2021 – *Star-Crossed*

### Album fra juleshow

* 2019 – *The Kacey Musgraves Christmas Show*

;

### EP

* 2013 - *Austin Sessions* (EP)

### Singler

* 2012 - Merry Go 'Round
* 2012 - Apologize
* 2012 - See You Again
* 2013 - Blowin' Smoke
* 2013 - Follow Your Arrow
* 2014 - Keep It to Yourself
* 2015 - Biscuits
* 2015 - Dime Store Cowgirl
* 2018 - Butterflies
* 2018 - Space Cowboy
* 2018 - High Horse
* 2018 - Slow Burn
* 2019 - Rainbow
* 2021 - Justified
* 2022 - Camera Roll

## Referanser


## Eksterne lenker
* 
* 
*
Pushwoosh

**Pushwoosh Inc.** er et programvareselskap registrert i USA. Selskapet ble etablert i 2011 og tilbyr appfunksjoner som tilrettelegger for push-meldinger.

I november 2022 ble det avslørt at selskapet har russiske eiere, og at det har vært opprettet fiktive ansattprofiler på LinkedIn. Selskapet hadde da hatt sin programvare inkludert i apper tilhørende den amerikanske hæren og Centers for Disease Control and Prevention. Samarbeidet ble avviklet da det russiske eierskapet ble kjent.

## Referanser


## Eksterne lenker
*
Herman Dahle

**Herman Bjorn Dahle** (1855–1920) var en amerikansk forretningsmann og politiker av norsk opphav. Han var medlem av Representantenes hus i Kongressen fra 1899 til 1903. Han tilhørte Det republikanske parti.

## Liv og virke
Han ble født i nybyggersamfunnet Perry i Dane County i Wisconsin, hvor mange utvandrede telemarkinger hadde bosatt seg. Foreldrene var Ånund (Onun) Bjørnson Stordale fra Treungen i Øvre Telemark og Bergit (Betsy), født Tufte, fra Hallingdal. Faren var en evnerik bondegutt som ble lærer før han utvandret fra Kragerø sammen en fetter, prøvde lykken som gullgraver i California, og så slo seg opp som forretningsmann i Perry.

Ved siden av familiens landhandel hadde O.B. Dahle verv i offentlig styre og stell og i den norske lutherske menigheten. Dahle-familiens hjem i strøket Dahleville, som senere ble amerikanisert til Daleyville, ble vernet i 2008. Her vokste Herman Dahle opp sammen med fire yngre søsken.

Herman Dahle hjalp faren i landhandelen og studerte ved University of Wisconsin i Madison. Sammen med en av brødrene sine åpnet han en landhandel i landsbyen Mount Horeb i 1885, få år etter at det ble anlagt jernbane der. De tok senere opp yngstebroren som kompanjong og utvidet med bank, meieri og andre foretak.

Herman Dahle giftet seg i 1877 med Anne Marie Kittelson, også hun av telemarksslekt. De fikk barn og bodde i en villa i Mount Horeb. Huset ble vernet i 2003.

### Politikk og tillitsverv
Herman Dahle var postmester i Mount Horeb i 1889. Han var også tillitsmann i den lutherske menigheten og styreformann i menighetens akademi.

Dahle ble i 1898 valgt til kongressmann for Wisconsins 2. kongressdistrikt. Han var en progressiv republikaner, valgt med støtte fra daværende guvernørkandidat Robert M. La Follette. Forholdet mellom Dahle og La Follette surnet da La Follette fikk en annen republikaner valgt i 1902.

## Referanser
Face Value

**Face Value** kan vise til:

* Face Value (1918), amerikansk stumfilm fra 1918
* Face Value (1927), amerikansk stumfilm fra 1918
* Face Value (album), musikkalbum med Phil Collins fra 1981
Environment

**Environment** kan vise til:

* miljø på engelsk
* Environment (1917), amerikansk stumfilm fra 1917
* Environment (1922), amerikansk stumfilm fra 1922
* Environment (1927), australsk stumfilm fra 1927
* Environment (tidsskrift), amerikansk populærvitenskapelig magasin grunnlagt i 1958
Oligomerus

***Oligomerus*** er en slekt av små, ofte vedborende biller. Mange borebillearter kan leve av tørt trevirke og kan gjøre stor skade på bygningstømmer, møbler og andre tregjenstander. De er kjent under navn som «dødningeur», «mit» og «tremark».

## Utseende

Små til middelsstore (gjerne 5-7&nbsp;mm), avlange, sylindriske borebiller. Som oftest brunlige på farge. Antennene er 11-leddete, de tre ytterste leddene er lange, smale og sylindriske, ledd 3-8 er ganske små. Hodet er kort og bredt med ganske store fasettøyne. Pronotum er klokkerfomet, fint punktert og hårete. Dekkvingene er jevnbrede, fint og tett hårete med litt utydelige rader av små punktgroper.

## Levevis
De fleste av borebillene lever utendørs og borer i død ved. De har mikroorganismer som hjelper dem å fordøye veden. En del arter har tilpasset seg å angripe bygningstømmer og møbler, og "markhull" i treverk stammer oftest fra disse billene. De er i stand til å angripe ganske tørt og hardt treverk. Disse artene liker gjerne å ha det varmt og man finner ofte at skadene er konsentrert til varme steder, for eksempel langs varmtvannsrør. Hos noen arter kommuniserer billene ved å dunke hodet og forbrystet mot veggene i gangene de lever i. Dette gir en hørbar tikking og har gitt opphav til navn som dødningeur og veggesmeder.

## Utbredelse
Slekten er vidt utbredt i Holarktis, men mangler i Norge, og også i det sørlige Afrika.

## Systematisk inndeling

* Ordenen biller, Coleoptera
** Underordenen Polyphaga
*** Infraordenen Bostrichiformia
**** Overfamilien bore- og hettebiller, Bostrichoidea
***** Familien tyvbiller og borebiller, Ptinidae Latreille, 1802
****** Underfamilien **Stripeborebiller**, Anobiinae Fleming, 1821
******* Stammen Stegobiini
******** Slekten ***Oligomerus*** L. Redtenbacher, 1849
********* *[[Oligomerus alternans]]* LeConte, 1865
********* *[[Oligomerus angusticollis]]* White, 1976
********* *[[Oligomerus brevipilis]]* Fall, 1905
********* *[[Oligomerus brunneus]]* (Olivier, 1790)
********* *[[Oligomerus californicus]]* Fall, 1905
********* *[[Oligomerus crestonensis]]* Hatch, 1961
********* *[[Oligomerus cylindricus]]* White, 1976
********* *[[Oligomerus delicatulus]]* (Fall, 1920)
********* *[[Oligomerus disruptus]]* (Baudi di Selve, 1874)
********* *[[Oligomerus enervatus]]* White, 1976
********* *[[Oligomerus grossus]]* White, 1976
********* *[[Oligomerus obtusus]]* LeConte, 1865
********* *[[Oligomerus priapus]]* White, 1976
********* *[[Oligomerus ptilinoides]]* (Wollaston, 1854)
********* *[[Oligomerus retowskii]]* Schilsky, 1898
********* *[[Oligomerus sericans]]* (Melsheimer, 1846)
********* *[[Oligomerus tenellus]]* Fall, 1905
********* *[[Oligomerus texanus]]* White, 1976

## Referanser




## Eksterne lenker
*
Caenocara

***Caenocara*** er en slekt av små borebiller. 

## Utseende

Små (gjerne 3-4&nbsp;mm), ovale, mørke biller. Som oftest brunlige på farge, kroppen fint hårkledt. 
**Hodet** er vanligvis lite og noe nedoverbøyd, fasettøynene runde eller ovale, ikke oppdelt. Antennene er middels lange, de tre ytterste leddene danner en avlang, gjerne sagtakket klubbe. **Brystskjoldet** (pronotum) er vanligvis høyt hvelvet, dekkvingene rundede.

**Larvene** er korte og trinne, gjerne mer eller mindre hårete.

## Levevis
De små artene i slekten *[[Caenocara]]* lever på fruktlegemer av ulike sopper.

## Systematisk inndeling

* Ordenen biller, Coleoptera
** Underordenen Polyphaga
*** Infraordenen Bostrichiformia
**** Overfamilien bore- og hettebiller, Bostrichoidea
***** Familien tyvbiller og borebiller, Ptinidae Latreille, 1802
****** Underfamilien **[[soppborebiller]]**, Dorcatominae C.G. Thomson, 1859
******* Stammen Dorcatomini
******** Slekten ***Caenocara*** C.G. Thomson, 1859 
******** *[[Caenocara affine]]* Boheman, 1858
******** *[[Caenocara bicolor]]* Germar, 1824
******** *[[Caenocara blanchardi]]* Fall, 1905
******** *[[Caenocara bovistae]]* Hoffmann, 1803 - finnes i Norge, Østlandet og Trøndelag
******** *[[Caenocara californicum]]* LeConte, 1878
******** *[[Caenocara frontale]]* Fall, 1905
******** *[[Caenocara ineptum]]* Fall, 1905
******** *[[Caenocara laterale]]* LeConte, 1878
******** *[[Caenocara neomexicanum]]* Fall, 1905
******** *[[Caenocara nigricorne]]* Manee, 1915
******** *[[Caenocara oculata]]* Say, 1824
******** *[[Caenocara ovale]]* Fall, 1905
******** *[[Caenocara scymnoides]]* LeConte, 1865
******** *[[Caenocara simile]]* Say, 1835
******** *[[Caenocara subglobosum]]* Mulsant & Rey, 1864
******** *[[Caenocara tenuipalpum]]*  Fall, 1905

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker

*
Homophthalmus

***Homophthalmus*** er en slekt av vedborende borebiller. Mange borebillearter kan leve av tørt trevirke og kan gjøre stor skade på bygningstømmer, møbler og andre tregjenstander. De er kjent under navn som «dødningeur», «mit» og «tremark». 

## Utseende

Små (ca. 2,5;mm), avlange biller med sylindrisk kroppsform. Arten er mørkt brunlig på farge. De artene som borer i ved er gjerne sylindriske, og brystskjoldet (pronotum) er høyt hvelvet og dekker hodet som en hette.
**Hodet** er vanligvis lite og noe nedoverbøyd, fasettøynene runde eller ovale, ikke oppdelt. Antennene varierer mye i form – de kan være lange og perlekjedeformede (tyvbiller), korte og tynne, kamformede eller mer eller mindre kølleformede. De består av 9-11 ledd. **Brystskjoldet** (pronotum) er vanligvis høyt hvelvet, ofte med tydelige knøler eller furer. Hos de fleste er det omtrent så bredt som dekkvingene, men av og til bare halvparten så bredt. **Dekkvingene** er parallellsidige. De er matte, med rekker av nokså grove punktgroper. **Beina** er forholdsvis lange og slanke, og kan foldes tett inntil kroppen.

**Larvene** er korte og trinne, gjerne mer eller mindre hårete.

## Levevis

De fleste av borebillene lever utendørs og borer i død ved. De har mikroorganismer som hjelper dem å fordøye veden. En del arter har tilpasset seg å angripe bygningstømmer og møbler, og "markhull" i treverk stammer oftest fra disse billene. De er i stand til å angripe ganske tørt og hardt treverk. Disse artene liker gjerne å ha det varmt og man finner ofte at skadene er konsentrert til varme steder, for eksempel langs varmtvannsrør. Hos noen arter kommuniserer billene ved å dunke hodet og forbrystet mot veggene i gangene de lever i. Dette gir en hørbar tikking og har gitt opphav til navn som dødningeur og veggesmeder.

## Utbredelse
Den nålevende arten er utbredt i Mellom-Europa nordover til Baltikum.

## Systematisk inndeling

* Ordenen biller, Coleoptera
** Underordenen Polyphaga
*** Infraordenen Bostrichiformia
**** Overfamilien bore- og hettebiller, Bostrichoidea
***** Familien tyvbiller og borebiller, Ptinidae Latreille, 1802
****** Underfamilien Dryophilinae Gistel, 1848
******* Stammen Dryophilini
******** Slekten ***Homophthalmus*** Abeille de Perrin, 1875 
********* †*[[Homophthalmus kunnegsgarbensis]]* Alekseev, 2014 - fossil art fra Baltisk rav
********* *[[Homophthalmus rugicollis]]* (Mulsant & Rey, 1853)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*
Nåverdi av nytte

**Nåverdi av nytte** er et begrep som brukes i nytte-kostnadsanalyse og prosjektvurdering som refererer til den diskonterte summen, eller nåverdien, av en strøm av nytter knyttet til et prosjekt eller forslag. Begrepet brukes blant i forbindelse med samfunnøknonomiske kostnader rundt prosjekter som vegprosjekter, skolebygging, kraftutbygging, med mer.

## Referanser
Kyrre

**Kyrre** er et mannsnavn som betyr «den fredelige» og kommer av norrønt *kyrr* (rolige, stille). Opprinnelig brukt som tilnavn til Olav Kyrre. Det har blitt brukt som fornavn siden 1800-tallet. I 2003 var det 935 som hadde dette fornavnet. I 2024 hadde 911 Kyrre som fornavn. Kyrre har navnedag den 22. september.
## Referanser


## Eksterne lenker
*
Louise Peterhoff

**Louise Elisabeth Peterhoff** (født 12. mai 1977 i Kristianstads län) er en svensk skuespiller,  danser og sanger.

## Biografi
Louise Peterhoff sin far kom som barn sammen med sin familie til Sverige som flyktninger ifra Estland i 1944. Hun gikk selv ved den Estniska skolan i Stockholm. Hun er utdannet ved Kungliga Svenska Balettskolan 1986–1996 og Teaterhögskolan i Stockholm 2008–2009. Hun har vært engasjert ved Kungliga Baletten og siden som danser og teaterskuespiller ved ulike ensembler i Europa, blant annet ved de multikunstneriske Needcompany i Brussel og Troubleyn i Antwerpen, samt på ulike turneer i både Europa, Australia, Asia og både nord- og syd-Amerika. Etter at hun kom tilbake til Sverige i 2009 har hun hovedsakelig jobbet ved Stockholms Stadsteater. I 2010 spilte hun hovedrollen som Inndras datter i August Strindbergs Et Drømmespill på Moment Teater.

Hun filmdebuterte som barneskuespiller i 1988 i Astrid Lindgren-filmen Nånting levande åt Lame-Kal. I TV-sammenheng hadde hun sin første store rolle i serien *Spung* (2002), hvor hun spilte rollen som Pelles kjærlighetsinteresse *Krista*. I løpet av 2010-tallet har hennes deltagelse i filmer og TV-serier gradvis økt med roller i eksempelvis TV-serien Äkta Manniskor og filmen *[[Call Girl]]*. I 2014 spilte hun hovedrollen i Sveriges Television sin politiske thrillerserie *[[Blå Ögon]],* og i 2015 medvirket hun i den tredje sesongen i TV-serien *[[Broen]]*. I serien *[[Det som göms i snö]]* (2018–2021) spilte hun en av politifolkene i cold case gruppen.

Hun er også sanger i musikerkollektivet *Driven,* og bandet The Ideell Husband som har gjort flere plateutgivelser.

Peterhoff er gift med den norske teaterregissøren Alexander Mørk-Eidem og hun har en datter i fra et tidligere ekteskap.

## Referanser


## Eksterne lenker
*
Yngvar

**Yngvar** er et mannsnavn som betyr «kriger». Navnedagen er den 25. september. Yngvarr var en norrøn form av navnet. En navnebærer er den norske historikeren Yngvar Nielsen.

## Etymologi
*Yngvar* er en variant av *[[Ingvar]]*, som igjen stammer fra gammelnorsk *Yngvarr*. Navnet består av *Yngvi* (en norrøn gud, ofte identifisert med Freyr) med endelsen -*arr* eller -*varr*, «kriger», «forsvarer».

## Utbredelse
*Yngvar* er kjent brukt i Norge og Sverige fra 1800‑tallet.

Navnet var vanlig i Norge i 1930-årene og hadde en popularitetstopp med 0,2 % i 1935.

*Yngvar* er i dag et sjeldent navn.

|}

## Kjente personer med navnet

Personene i listen er ordnet kronologisk etter fødselsår.
* Yngvar Nielsen (1843–1916), norsk historiker, geograf og politiker
* Yngvar Sonnichsen (1873–?), norsk billedkunstner
* Yngvar Bryn (1888–1957), norsk friidrettsutøver og kunstløper
* Yngvar Ustvedt (1928–2007), norsk forfatter og kulturhistoriker
* Yngvar Andersen (født 1974), norsk forfatter, politiker og personlig trener

## Referanser


## Eksterne lenker
* 
*
Accidentally on Purpose

***Accidentally on Purpose*** er et album av Ian Gillan og Roger Glover, som kom ut i 1988. Det er det eneste albumet de har gitt ut som duoen Gillan & Glover, men artistene har en historie sammen fra 1965 som medlemmer først av Episode Six, så av Deep Purple.

Gillan & Glovers versjon av «Lonely Avenue» ble brukt i filmmusikken til *[[Rain Man]]* (1988).

Artistene var skuffet over plateselskapet Virgins markedsføring av platen, og utgivelsen fikk begrenset suksess. Den lå likevel 5 uker på de svenske salgslistene, med 25. som beste plassering.

## Sporliste
*Alle låtene er skrevet av Gillan & Glover med mindre annet er angitt i parentes.*
# «Clouds and Rain» – 4:03 
# «Evil Eye» – 4:12 
# «She Took My Breath Away» – 4:34 
# «Dislocated» – 3:24 
# «Via Miami» – 5:00
# «I Can't Dance to That» – 4:26 
# «Can't Believe You Wanna Leave» (Richard Penniman) – 3:11 
# «Lonely Avenue» (Doc Pomus) – 3:08 
# «Telephone Box» – 5:18 
# «I Thought No» – 3:34
# «Cayman Island» – 3:56 
# «The Purple People Eater» (Sheb Wooley) – 2:36 
# «Chet» – 4:17

## Singler
* «Dislocated»/«Chet»
* «She Took My Breath Away»/«Cayman Island»
* «Clouds And Rain»/«I Thought No»

## Referanser
Gustavo Alfaro

**Gustavo Julio Alfaro** (født 1962) er en argentinsk fotballtrener og tidligere fotballspiller som er landslagstrener for .

## Referanser


## Eksterne lenker
*
Hernán Galíndez

**Hernán Ismael Galíndez** (født 30. mars 1987) er en spanskfødt ecuadoriansk fotballspiller som spiller for SD Aucas.

## Landslaget
Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Piero Hincapié

**Piero Martín Hincapié Reyna** (født 2002) er en Ecuadoriansk profesjonell fotballspiller som spiller for den engelske klubben , på lån fra tyske , og det ianske landslaget.

## Klubbkarriere
### Talleres
I august 2020 ble Hincapié enig med den argentinske klubben Talleres om en femårskontrakt.

### Bayer Leverkusen
Sommeren 2021 signerte Hincapié for den tyske Bundesligaklubben . Han fikk sin debut den 16. august, som innbytter Europa League-kampen mot , som Bayer Leverkusen vant 2–1. Han scoret sitt første mål for klubben den 30. september, i en annen Europaliga-kamp da Bayer Leverkusen slo  4–0. Hincapié var en del av laget som vant sin første Bundesligatittel i sesongen 2024/2025.

#### Utlån til Arsenal
Den 1. september 2025 gikk Hincapié til Premier Leagueklubben  gjennom en låneavtale ut sesongen 2025/2026.

## Landslaget
Hincapié debuterte på det ianske A-landslaget som 19-åring og har per 2025 spilt over 40 landskamper. Han ble tatt ut i s tropp til VM i fotball 2022 i Qatar.

## Referanser


## Eksterne lenker
* Profil hos Bayer Leverkusen
* Profil hos Arsenal FC
*
Peter Lord

**Peter Lord** (født 1953) er en britisk animatør, filmregissør og produsent.

Sammen med David Sproxton startet han i 1972 filmselskapet Aardman Animations som har spesialisert seg på stop motion-animasjonsfilmer. Han har blant annet regissert og produsert filmene *[[Piratene!]]* som ble nominert til Oscar for beste animasjonsfilm under den 85. Oscar-utdelingen og *[[Flukten fra hønsegården]]* som ble nominert til beste utenlandske kinofilm under Amandaprisen 2001.

## Filmografi
Lord er produsent dersom ikke annet er oppgitt.
* : *[[Flukten fra hønsegården]]* (manus, regi og produsent)
* : *[[Wallace og Gromit og varulvkaninens forbannelse]]* 
* : *[[Nedenom og hjem igjen]]* (manus og produsent)
* : *[[Arthurs julegaverace]]*
* : *[[Piratene!]]* (regi og produsent)
* : *[[Croods]]* (manus, regi og produsent)
* : *[[Sauen Shaun: Filmen]]*
* : *[[Første mann]]*
* : *[[Farmageddon]]*

## Referanser


## Eksterne lenker
*
Adrift (film)

***Adrift*** er en amerikansk dramafilm fra 2018, produsert og regissert av Baltasar Kormákur. Manus ble skrevet av Aaron Kandell og Jordan Kandell. Hovedrollene spilles av Shailene Woodley og Sam Claflin, som ett par som får problemer på båten deres på grunn av dårlig vær - og de må forsøke å komme seg til nærmeste land, med et ødelagt skip. Filmen ble sluppet 1. juni 2018 i USA.

## Handling
Tami Oldham ankommer Tahiti om bord på skonnerten Sofia og møter snart Richard Sharp, en britisk sjømann. Richard inviterer Tami på middag om bord på båten Mayaluga. De to tilbringer mer tid sammen, og begynner å planlegge en reise sammen for å seile til Japan. Men en dag møter de Peter og Christine Crompton, eiere av Hazaña, en luksuriøs Trintella 44-yacht. Cromptons tilbyr Richard 10 000 dollar og en retur-billett tilbake til Tahiti for å seile Hazaña hjem til San Diego, California. Richard aksepterer dette tilbudet, men bare under forutsetning av at Tami også får bli med. Senere frir Richard til Tami med en håndlaget ring, og hun takker ja.

Etter mange begivenhetsløse dager om bord på Hazaña, får Tami og Richard nyheten om at det nærmer seg en kraftig syklon: orkanen Raymond. Men bestemmer seg for å fortsette til San Diego likevel. Men når stormen rammer forsøker Tami å skaffe hjelp via radio, uten å få svar. Stormen endrer kurs og yachten kommer rett inn i stormens øye. Richard og Tami har ikke noe annet valg enn å senke seilene i håp om å forhindre at hele skipen kantrer. Men Tami faller nesten av yachten når hun blir truffet av kraftige bølger. Richard bekjenner sin kjærlighet til henne, og krever at hun går ned under dekk hvor hun vil være litt tryggere. Men Tami blir likevel kastet rundt, og får et sår i hodet.

Richard blir kastet over bord, etter å ha blitt slått bevisstløs av masten og sikkerhetsselen hans ryker. Tami gjenvinner etter hvert bevissthet, men sliter med å forstå hva som egentlig har skjedd. Hun leter etter Richard, og innser at han har blitt feid over bord. Det er ingen andre skip eller land i sikte, og motoren deres vil ikke starte. Det er heller ingen hører nødanropene hennes over radio. Men på den 41. dagen til sjøs oppdager Tami endelig land, og et japansk forskningsfartøy i det fjerne. Hun tiltrekker seg deres oppmerksomhet, og skipet deres sleper Hazaña til land. Men kroppen til Richard Sharp ble feid over bord i løpet av stormen, og ble aldri funnet igjen.

## Rolleliste
* Shailene Woodley som Tami Oldham
* Sam Claflin som Richard Sharp
* Jeffrey Thomas som Peter Crompton
* Elizabeth Hawthorne som Christine Crompton
* Grace Palmer som Deb

## Eksterne lenker
*
Kostnadsoverskridelse

En **kostnadsoverskridelse** eller **budsjettoverskridelse** innebærer en uventet påløpt kostnad. De er vanlige i prosjekter innen infrastruktur, bygg og teknologi. For IT-prosjekter fant en gjennomgang fra 2004 av Standish Group en gjennomsnittlig kostnadsoverskridelse på 43 prosent, og at 71 prosent av prosjektene ble dyrere enn budsjettert, overskredet tidsestimater og hadde estimert for smalt omfang. 

Kostnadsoverslag brukes til å avgjøre om viktig transportinfrastruktur skal bygges, men mange store byggeprosjekter har pådratt seg kostnadsoverskridelser. Kostnadsestimater kan villede grovt og systematisk. I en del tilfeller når kostnaden øker øker også nytten. Kostnadsoverskridelse skiller seg fra prisøkninger basert på forventet vekst på grunn av faktorer som inflasjon.

## Se også
* Omfangskryp

## Referanser
Niels Aall Løvenskiold

**Niels Aall Løvenskiold** (1789–1833) var en norsk forst- og jaktjunker. 

Han var sønn av kammerherre Severin Løvenskiold og Benedicta Henrikka Aall. 

Sammen med broren Fritz eide Niels Kammerherregaarden i Porsgrunn fra 1814–1823. I 1815 overtok brødrene Bolvig Jernværk i Solum, som Fritz var medeier av frem til 1832. Niels bodde selv på Bolvig, men gikk konkurs i 1841, hvoretter Bolvig ble solgt. 

## Ekteskap
I 1814 hadde Niels giftet seg med Anna Zacharine Paus (1786–1866), hvis søster Maren var gift med Niels bror Fritz. Niels og Anna fikk tre barn, hvorav sønnen Severin (1818–1899) nådde voksen alder. 

Ekteparet ligger på begravet på Solum kirkegård.

## Referanser
Catharina Kirsten Wedel-Jarlsberg

**Catharina Kirsten baronesse Wedel-Jarlsberg** (1815–1894) var en norsk adelsdame. 

Hun ble født på gården Sande som datter av hoffstallmester Wilhelm Frederik Wedel-Jarlsberg og Anna Dorothea Eliesen. Hun giftet seg den 18. september 1837 i Sem kirke ved Jarlsberg gods med offiser og diplomat Adam Christopher Løvenskiold. Paret fikk seks barn. 

## Referanser
Disen gård

**Vestre Disen** var en matrikkelgård (gnr. 3) i tidligere Vang kommune, nå Hamar kommune. Gardseiendommen er i dag en del av Hamars sentrumsområde og helt utparsellert. Allerede i 1903 var det 63 bruksnummer under Vestre Disen. Garden har gitt navn til vegene Disen alle, Disen torg og Disenstrandvegen.

## Eksterne lenker
* [Vestre Disen på lokalhistoriewiki.no](https://lokalhistoriewiki.no/wiki/Vestre_Disen_(Vang_gnr._3))
Ursula Ratasepp

**Ursula Ratasepp-Oja** (født 17. juni 1982 i Tallinn) er en skuespiller fra Estland.

Hun ble uteksaminert i 2001 ved teaterklassen ved Vanalinna Hariduskolleegiumi i Tallinn. Hun tok deretter et hovedfag i psykologi ved Universitetet i Tartu.  Hun ble i 2006 uteksaminert ved Estlands musikk og teaterakademi. Samme år ble hun tatt opp som skuespiller ved Tallinn Byteater (Tallinna Linnateatris). 

Hun fikk i 2014 sin bachelorgrad i psykologi fra Universitetet i Tartu.

## Personlig
Hun er storesøster til skuespilleren Katariina Ratasepp.  Ursula Ratsepp-Oja er gift med politikeren Kaarel Oja, og de har 3 barn sammen. Kaarel Oja er sønn av skuespilleren Tõnu Oja.

## Referanser


## Kilder
* http://www.amrion.ee/index2.php?id=10648
* http://www.linnateater.ee/et/inimesed/ursularatasepp.html 
* http://www.enliit.ee/?id=1613&action=full_creativity_register&member_id=317
* http://www.imdb.com/name/nm2044911/
* http://www.ohtuleht.ee/289677
* Par: Ursula Ratasepp og Kaarel Oja 

## Eksterne lenker
* 
*
ATP-sluttspillet 2022

**ATP-sluttspillet 2022** var en tennisturnering, og del av ATP-touren 2022 som fant sted i Torino i Italia fra 13. til 20. november 2022.

Det ble konkurrert i singel og dobbel for menn på hardcourt.

Novak Đoković vant turneringen etter å ha slått Casper Ruud i finalen.

## Seeding

## Singel

### Gruppespill

} Andrej Rubljov
| 2–1 || 4–4 ||align=right|  50,00 % || 39–39 ||align=right| 50,00 %
|-
| 3 ||align=left| 
| 1–2 || 3–5 ||align=right|  37,50 % || 40–44 ||align=right| 47,62 %
|-
| 4 ||align=left|  Daniil Medvedev
| 0–3 || 3–6 ||align=right| 33,33 % || 48–57  ||align=right| 45,71 %
|-
|}

### Finaler

## Dobbel

### Finaler

## Referanser


## Eksterne lenker
*
Ayla (artist)

**Ingo Kunzi** (født 7. november 1966), bedre kjent under artistnavnet **Ayla**, er en tysk DJ og trance-musiker.

## Karriere
Ingo Kunzi startet sin DJ-karrieren under navnet DJ Tandu, men i 1995 startet han et parallelt prosjekt under kvinnenavnet Ayla. Året etter ga han ut singelen «Ayla» som ble en hit i klubbmiljøene og kom inn på UK Singles Chart som nummer 22 i september 1999. Etter suksessen med «Ayla» ga Kunzi ut singlene «Atlantis» (1996), «Ayla Part II» (1998) med attende plass på VG-lista og «Liebe» (1998) som er et cover av en Cosmic Baby låt, den kom på syttende plass på VG-lista. I 1998 kom også en EP med tre forskjellige mixer av «Liebe» og et spor med «Sunday».

I 1999 ga han ut to singler «Angelfalls» som nådde trdjeplass på den tyske dance-listen og «Into the Light» som nådde en trettede plass på VG-lista, og senere samme år kom hans første album *Nirwana* som ble populært, fikk god kritikk og kom på fjerdeplass på VG-lista, solgte til gull i Norge og Singapore.

Etter dette tok han pause i mange år, først i 2010 ga Kunzi ut en digital singel «Ayla 2010» og en EP med «Ayla 2010» og tre andre forskjellige remixer av den. I 2011 kom Ayla sitt andre album *Unreleased Secrets* med seks nye spor og remixer av «Angelfalls», «Sunrice», «Velvet» og «Vergessen».

Sammen med venner og kolleger Torsten Stenzel (York) og Ralph-Armand Beck (DJ Taucher), ga Kunzi - som Ayla - ut to singler i 2015 «Kings & Queens» og «Free Yourself».

Parallelt med Ayla karrieren har Ingo Kunzi også hatt en karriere som DJ Tandu. Under dette navnet ga han ut sin første EP *Acido* (1994). Senere har han fortsatt å gi ut musikk også under dette navnet. Blant DJ Tandu sine mest populære utgivelser er Kunzi sin remiks av Stuart Langelaan (Lange) «I Believe» (1999). Albumet *Faces* ga han ut i 2018 sammen med Ralph-Armand Beck (Taucher).

## Diskografi Ayla

### Album

* 1999 - *Nirwana*
* 2011 - *Unreleased Secrets*

### EP

* 1998 - *Liebe*
* 2010 - *Ayla 2010*

### Singler

* 1996 - Ayla
* 1996 - Atlantis
* 1998 - Ayla Part II
* 1998 - Liebe
* 1999 - Angelfalls
* 1999 - Into the Light
* 2000 - Singularity
* 2002 - Sun is Coming Out
* 2017 - Ayla

### Singler med med York og Taucher

* 2015 - Kings & Queens
* 2015 - Free Yourself

## Referanser
Kommunestyrevalg i Kvænangen

**Kommunestyrevalg i Kvænangen** er en oversikt over kommunestyrevalg avholdt i Kvænangen kommune i Troms. Kvænangen hører til regionen Nord-Troms.

## Kommunestyrevalget 2023

## Kommunestyrevalget 2019

## Kommunestyrevalget 2015

## Kommunestyrevalget 2003

## Referanser
Roman Kuhar

**Roman Kuhar** (født 1973) er en slovensk sosiolog, som er professor i sosiologi ved Universitetet i Ljubljana. Han er kjent for sin forskning på likestilling, diskriminering, homofobi, medborgerskap og menneskerettigheter, og særlig for sin forskning på antikjønnbevegelsen (anti-gender-bevegelsen). Sammen med David Paternotte utgav han boken *Anti-gender campaigns in Europe: Mobilizing against equality* (2017).

Kuhar arbeidet som journalist for slovensk radio før sin akademiske karriere. Fra 2000 var han forsker ved Fredsforskningsinstituttet og redaktør for et prosjekt om monitorering av intoleranse. Han tok doktorgrad i sosiologi i 2005 med avhandlingen *Intimate Citizenship: Private Choices, Public Policies and Everyday Life of Gays and Lesbians*. Han ble senere professor i sosiologi. Han ledet forskningsprogrammet «Problems of Autonomy and Identities in the Time of Globalization» til 2019.

## Referanser
Kim Kalicki

**Kim Kalicki** (født 27. juni 1997) er en tysk bobkjører.

Hun representerte Tyskland under Vinter-OL 2022 i Beijing, hvor hun ble nummer 4 i toer. 

## Referanser


## Eksterne lenker
*
Chaplin som bokser

***The Champion*** er en amerikansk stumfilm fra 1915, regissert av Charlie Chaplin.

## Handling
Når han går en tur sammen med bulldogen sin, får Charlie øye på en hestesko som han tror kan bringe ham lykke, akkurat i det han passerer en treningsleir som reklamerer for en boksepartner som kan tåle juling. Etter å ha sett andre kandidater tape, legger Charlie hesteskoen inni boksehansken sin og vinner den neste kampen.

Treneren forbereder deretter Charlie til å slåss mot verdensmesteren. Men en gambler ønsker å vedde på denne kampen, og at Charlie skal tape kampen med vilje. I mellomtiden forelsker Charlie og trenerens datter seg i hverandre..

## Skuespillere
* Charles Chaplin
* Edna Purviance
* Ernest Van Pelt som Spike Dugan
* Lloyd Bacon
* Leo White

## Referanser


## Eksterne lenker
*
Just Pals

***Just Pals*** er en amerikansk stumfilm-western fra 1920, regissert av John Ford og med Buck Jones i hovedrollen.

Nettsiden Silent Era har beskrevet filmen som et ruralt drama.

Historien følger en landstryker som for tiden holder til i en mindre by, og han blir snart venn med en ung gutt som har valgt å stikke av hjemmefra.
## Skuespillere
* Buck Jones som Bim
* Helen Ferguson som Mary Bruce
* Georgie Stone som Bill
* Duke R. Lee som sheriff
* William Buckley som Harvey Cahill
* Eunice Murdock Moore som Mrs. Stone
* Bert Appling som Brakeman
* Edwin B. Tilton som Dr. Stone
* Slim Padgett som lovløs

## Bildegalleri

Fil:Just Pals (1920).webm|Filmen på nett
Fil:Just Pals (1920) - 1.jpg|alt=


## Referanser


## Eksterne lenker
*
The Kentucky Colonel

***The Kentucky Colonel*** er en amerikansk drama-stumfilm fra 1920, regissert av William A. Seiter og med Joseph J. Dowling i en ledende rolle. Filmen er basert på en roman fra 1890 av Opie Read.

## Handling

Buck Hineman og Remington Osbury er begge forelsket i den samme kvinnen, og hun lover å gifte seg med den som kommer tilbake etter at den amerikanske borgerkrigen bryter løs. På slagmarken blir Remington såret og etterlatt som død, og Buck kommer tilbake for å gifte seg med kvinnen han er forelsket i. Men kort tid senere kommer Remington også tilbake, men da er det allerede for sent. Flere år senere vekker Bucks datter Luzelle to unge menns interesse: Fra Philip Burwood og Boyd Savely, hvis familier har vært fiender i årevis.

Luzelles avviste frier, Boyd, raner en bank drevet av Hineman-familien. Han åpner en bankboks som inneholder Mrs. Hinemans papirer, og tukler med et brev skrevet til henne mange år tidligere. Brevet, sendt til general Buck Hineman i anledning datterens ekteskap med Philip, gir inntrykk av at Remington er Luzelles biologiske far. Bryllupet til Philip blir derfor stanset, og en duell mellom de to gamle mennene blir arrangert. Men begge to skyter i været, og innser at ingen av dem ønsker å drepe den andre.

## Skuespillere
* Joseph J. Dowling som Remington Osbury
* Frederick Vroom som Buck Hineman
* Elinor Field som Luzelle Hineman
* Francis McDonald som Philip Burwood
* Cora Drew som Mrs. Hineman
* Lloyd Bacon som Boyd Savely
* Jill Woodward som Ella Mayhew
* Fred Kohler som Jim Britsides
* Gordon Griffith som Sam Britsides
* Mae Talbot som Jack Gap
* Thelma Salter som Liza Ann Gap
* Ed Brady som Reverend Gardner Boyle

## Bildegalleri

Fil:The Kentucky Colonel (1920) - 2.jpg|alt=
Fil:The Kentucky Colonel (1920) - 4.jpg|alt=
Fil:The Kentucky Colonel (1920) - 3.jpg|alt=
Fil:The Kentucky Colonel (1920) - 6.jpg|alt=
Fil:The Kentucky Colonel (1920) - 8.jpg|alt=
Fil:The Kentucky Colonel (1920) - 5.jpg|alt=
Fil:The Kentucky Colonel (1920) - 11.jpg|alt=
Fil:The Kentucky Colonel (1920) - 7.jpg|alt=


## Referanser


## Eksterne lenker
*
Manegens djævle

***Manegens djævle*** (originaltittel: *King of the Circus*) er en amerikansk stumfilm-føljetong fra 1920 regissert av J. P. McGowan og med Eddie Polo i hovedrollen. Føljetongen er innen actionsjangeren og består av 18 filmer som antas å ha gått tapt.

## Skuespillere
* Eddie Polo som Eddie King
* Corrine Porter som Helen Howard
* Kittoria Beveridge som Mary Warren
* Harry Madison som James Gray
* Charles Fortune som John Winters
* J. P. McGowan
* J.J. Bryson
* Dorothy Hagan
* Viola Tasma
* Tom London
* Jay Marchant
* Frank Shaw
* Bruce Randall
* Jack Newton

## Bildegalleri

Fil:King of the Circus (1920) - 6.jpg|alt=
Fil:King of the Circus (1920) - 7.jpg|Bilde fra filmsettet
Fil:King of the Circus (1920) - 1.jpg|Bilde fra filmsettet
Fil:King of the Circus 1920.jpg|alt=
Fil:King of the Circus (1920) - 3.jpg|alt=
Fil:King of the Circus (1920) - 4.jpg|alt=
Fil:King of the Circus (1920) - 2.jpg|alt=


## Referanser


## Eksterne lenker
*
Lucanus liuyei

***Lucanus liuyei*** er en billeart i famillien hjortebiller (*Lucanidae*).

## Kjennetegn
En ganske stor (30-50 millimeter), kraftig, kastanjebrun hjortebille, kroppen er spredt kledt med gulgrå bestøvning. Mandiblene hos hannen er kraftige, rundede, med en kraftig tann litt utenfor midten og køvet spiss, dessuten noen små tenner i den ytre delen. Pannen er ikke tydelig uthulet foran. De knebøyde antennene har vanligvis en fire-leddet vifte. Hodets sider og bakkant har en skarp, kontinuerlig, buet kjøl som er innbuktet i midten bak. Beina er for det meste rødlige med noen mørke partier. Hunnen er mindre og mørkere enn hannen, brunsvart på farge. De rundede kjevene er nesten like lange som resten av hodet.

## Levevis

## Utbredelse
Arten er bare kjent fra Kina (Chongqing, Guangxi,Guizhou).

## Systematisk plassering

* Insekter, Insecta
** Ordenen biller, Coleoptera
*** Underordenen Polyphaga
**** Overfamilien Scarabaeoidea
***** Familien hjortebiller, Lucanidae Latreille, 1806
****** Underfamilien Lucaninae Latreille, 1806
******* Stammen Lucanini Latreille, 1806
******** Slekten *[[Lucanus (slekt)|Lucanus]]* Scopoli, 1763
********* ***Lucanus liuyei*** Huang & Chen, 2010

## Referanser
* Huang, H. og Chen, C.-C., 2017: *Stag beetles of China III*. Taiwan. ISBN 978-986-86850-4-8


## Eksterne lenker
* 
*
Ptinomorphus

***Ptinomorphus*** er en slekt av middelsstore, vedborende biller. Mange borebillearter kan leve av tørt trevirke og kan gjøre stor skade på bygningstømmer, møbler og andre tregjenstander. 

## Utseende
Små til middelsstore (den nordeuropeiske arten 3,5-6 millimeter) biller, mange har sylindrisk kroppsform, men dette varierer mye. Som oftest brunlige på farge, kroppen ofte helt eller delvis dekket med skjell. De artene som borer i ved er gjerne sylindriske, og brystskjoldet (pronotum) er høyt hvelvet og dekker hodet som en hette – dette er et trekk man finner hos mange treborende biller, for eksempel hettebiller (Bostrichidae) og barkbiller (Scolytinae).
**Hodet** er vanligvis lite og noe nedoverbøyd, fasettøynene runde eller ovale, ikke oppdelt. Antennene er lange og trådformede. **Brystskjoldet** (pronotum) er vanligvis høyt hvelvet, ofte med tydelige knøler eller furer. Hos denne gruppen er det som oftest tydelig smalere enn dekkvingene. **Dekkvingene** er oftest parallellsidige, men danner en oval til kulerund form hos tyvbiller (Ptininae). De er vanligvis matte, ofte med mønster dannet av skjell, av og til med rekker av grove punktgroper. **Beina** er forholdsvis lange og slanke, og kan foldes tett inntil kroppen.

**Larvene** er korte og trinne, gjerne mer eller mindre hårete.

## Levevis
Arten utvikler seg i død ved av løvtrær og busker (særlig på store bergfletter), særlig på døde greiner som fortsatt sitter på treet. De voksne finnes gjerne på blomster, for eksempel krossved.

## Systematisk inndeling

* Ordenen biller, Coleoptera
** Underordenen Polyphaga
*** Infraordenen Bostrichiformia
**** Overfamilien bore- og hettebiller, Bostrichoidea
***** Familien tyvbiller og borebiller, Ptinidae Latreille, 1802
****** Underfamilien **[[maskeborebiller]]**, Eucradinae LeConte, 1861
******* Stammen Hedobiini Mulsant & Rey, 1868
******** Slekten ***Ptinomorphus*** Mulsant & Rey, 1868
********* *[[Ptinomorphus angustatus]]* (C.Brisout de Barneville, 1862) 
********* *[[Ptinomorphus aquilus]]* Toskina, 2001
********* *[[Ptinomorphus imperialis]]* (Linnaeus, 1767) - finnes i Norge, på Øst- og Sørlandet
********* *[[Ptinomorphus kratkyi]]* Zahradník, 2020
********* *[[Ptinomorphus magnificus]]* Reitter in Leder, 1880
********* *[[Ptinomorphus perpulchrus]]* Obenberger, 1917
********* *[[Ptinomorphus regalis]]* Duftschmid, 1825
********* *[[Ptinomorphus rosti]]* Pic, 1896
********* *[[Ptinomorphus sericeus]]* Toskina, 2001
********* *[[Ptinomorphus tatjanae]]* Logvinovskiy, 1978

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*
Pachotelus

***Pachotelus*** er en slekt av små borebiller. 

## Utseende
En liten (1,9-3,5 millimeter), avlang, fint hårete borebille med variabel farge. Den kan være ensfarget kastanjebrun, eller to-farget i ulike sammensetninger av brunrødt og svart. Hunnene er jevntover mer fargerike enn hannene. Antennene er 10-leddete, trådformede og nokså lange, mesteparten av lengden utgjøres av de tre ytterste leddene. Pronotum er rundet, en del smalere enn de jevnbrede dekkvingene.

## Levevis
Arten lever i tørre busklandskap og har blitt funnet på ulike gress og planter i ananasfamilien. Larvene har blitt funnet i døde blomsterstander av planter i slekten *Puya* (ananasfamilien). De voksne billene er aktive om våren .

## Utbredelse
Arten lever i Chile.

## Systematisk inndeling

* Ordenen biller, Coleoptera
** Underordenen Polyphaga
*** Infraordenen Bostrichiformia
**** Overfamilien bore- og hettebiller, Bostrichoidea
***** Familien tyvbiller og borebiller, Ptinidae Latreille, 1802
****** Underfamilien **[[mykborebiller]]**, Ernobiinae Pic, 1912
******* Slekten ***Pachotelus*** Solier, 1849 
******** *[[Pachotelus bicolor]]* Solier, 1849

## Referanser




## Eksterne lenker
*
Sondre Rahm

**Sondre Rahm** (født 1990) er en norsk programleder, videoskaper og tiktoker fra Notodden i Telemark som jobber i viralprogrammet Non Stop på Dagbladet. Han har tidligere vært i VG, der han jobbet som journalist og som kommersiell videoutviklerutvikler. 

## Bakgrunn
Rahm har tidligere studert ved Kvitsund Gymnas og Danvik Folkehøgskole.  Han er utdannet lærer ved Oslo Met. 

Før mediekarrieren var Rahm filmskaper og outuber. I 2012 laget Rahm en musikkvideo til sin lokale matbutikk og mottok etter det skryt fra Ole Robert Reitan og et jobbtilbud fra Rema 1000. I 2014 laget Rahm en musikkvideo om at han savnet Jens Stoltenberg som statsminister i Norge. Året etter laget Rahm en musikkvideo om Martin Ødegaard som gikk verden rundt. Han laget også en reklamefilm for et fiktivt kebabprodukt som til slutt endte opp med å se dagens lys.

Rahm er supporter av den britiske fotballklubben Stoke City FC.

## Mediekarriere
Rahm har tidligere jobbet i VGTV Sporten. Etter dette jobbet han som kommersiell videoprodusent i Schibsted, og utviklet reklameprodukter  og -filmer. I 2017 vant han, VGTV og teleselskapet Telia prisen for "Best Digital Ad" på den internasjonale reklameprisutdelingen Digiday Awards i London. Samme år vant Rahm, VGTV og hurtigmatrestaurantkjeden Burger King gullpris i kategorien mediekanal under Medieprisen.

Høsten 2019 gikk Rahm fra VG og Schibsted over til Aller Media og Dagbladet. 

Våren 2020 startet Rahm opp og var produsent for kjendisuniverset Rød Løper hos Dagbladet og Se og Hør.

I 2020 var Rahm med å starte Dagbladet-serien Rødt Kort.

I 2021 produserte Rahm Dagbladet-serien «Sex på 60» som etter 35 dager oppnådde én million visninger.

## Non Stop
Høsten 2020 lanserte Dagbladet viralprogrammet «Non Stop» med Christian Wehus og Sondre Rahm som programledere.  

Programmet går ut på at Rahm og Wehus presenterer spektakulære viralvideoer fra internett. I 2021 slo programmet visningsrekord da de hadde 800 000 visninger på én uke.

I tillegg til daglige episoder hos Dagbladet, publiseres programmet på avisens Youtube-kanal med 400 000 abonnementer. Programmet har også per november 2022 en samlet følgerskare på 140 000 på det sosiale nettverket TikTok og bildedelingsapplikasjonen Snapchat.

I mai 2022 fikk programmet advarsel fra den offentlige etaten Medietilsynet, som mente programlederne, web-TV-serien og distributør Dagbladet brøt loven for ikke å merke produktplassert innhold godt nok.

## Referanser


## Eksterne lenker
*  på Internet Movie Database
Trine Moholdt

**Trine Moholdt** (født 1975) er en norsk forsker. Hun er utdannet treningsfysiolog og fysioterapeut og forsker på hvordan fysisk trening kan være forebyggende og behandlende medisin ved ulike livsstilsykdommer – og gi bedre fertilitet og svangerskapsutfall.

Hun har sin utdannelse fra NTNU og tok en ph.d.-grad der i 2010 med avhandlingen *Aerobic exercise in coronary heart disease.* 

Hun er ansatt ved Institutt for sirkulasjon og bildediagnostikk ved Fakultet for medisin og helsevitenskap, NTNU og leder forskningsgruppen *Exercise, Cardiometabolic Health and Reproduction (EXCAR).*

I 2022 mottok hun forskningsstipendet «ERC starting grant» fra Det europeiske forskningsrådet (ERC) for å forske på hvordan trening påvirker morsmelk. Prosjektet, ExMilk, vil pågå i fem år og har et totalbudsjett på 23,5 millioner. Stipendet fra ERC er på 19 millioner. Resten kommer fra NTNU. Moholdt skal ha med seg en ph.d.-stipendiat og to postdoktorer i prosjektgruppen, i tillegg til andre samarbeidspartnere ved NTNU.

## Publikasjoner

* Publikasjoner av Moholdt i ResearchGate, med h-indeks og antall siteringer

## Referanser


## Eksterne lenker

*
Norgescupen i skiskyting for junior 2021/22

**Norgescupen i skiskyting for junior 2021/22** (Lerøy Cup) gikk over 11 renn, fra 11. desember 2021 på Lygna til 26. mars 2022 på Vik i Sogn. 

## Resultater menn 20-22 år



Mats Øverby vant tre av rennene, og Martin Uldal vant to renn. 



## Resultater menn 19 år



Isak Frey og Erik Sporaland vant to renn hver. 



## Resultater menn 18 år



Sivert Gerhardsen vant tre av rennene, og Håvard Tosterud og Daniel Aakervik (åttendeplass sammenlagt) vant to renn hver. 



## Resultater menn 17 år



Kasper Kalkenberg vant åtte av de ni norgescuprennene, og kom på andreplass i det niende, der Andreas Præsterud vant. 



## Resultater kvinner 20-22 år



Frida Dokken vant fire av de elleve norgescuprennene, og Gro Randby og Maren Bakken (13.-plass sammenlagt) vant to renn hver.



## Resultater kvinner 19 år



Maren Kirkeeide vant fire av rennene, og Siri G. Skar vant to av rennene. 



## Resultater kvinner 18 år



Guro Femsteinevik og Ragna Fodstad vant tre norgescuprenn hver.



## Resultater kvinner 17 år



Anna Mæhre Knudsen vant tre av norgescuprennene, og Nora Randby og Kristine Ingebrigtsen vant to renn hver.



## Referanser


## Kilder
* Resultater menn 20-21 år
* Resultater menn 19 år
* Resultater menn 18 år
* Resultater menn 17 år
* Resultater kvinner 20-21 år
* Resultater kvinner 19 år
* Resultater kvinner 18 år
* Resultater kvinner 17 år
Øystein Larsen

**Øystein Larsen** (født 5. oktober 1961) er en norsk bueskytter som representerer Lillestrøm & Omegn Bueskyttere.

Han vant sju NM-gull i perioden 2010–2019.

## Medaljer i norske mesterskap

## Referanser
Fornebu Music and Arts festival

**Fornebu Music and Arts festival** bedre kjent under navnet **FoMA festivalen** eller bare **FoMA,** er en årlig musikk-, kunst- og mat & drikkefestival som arrangeres hver juni i Rolfsbukta på Fornebu, mellom Equinor bygget og Sjøflyhavna. Fra og med 2023 strekker den seg over to dager. I 2022 headlinet Highasakite og Icona Pop festivalplakaten sammen med Morten Abel, OnklP & De Fjerne Slektningene, Bigbang, Erik & Kriss og Daniela Reyes. I tillegg sto elleve kunstnere på plakaten sammen med et utvalg av 36 forskjellige viner, åtte ølsorter og åtte matutsalg.

I 2022 ble festivalen arrangert for første gang, med over  gjester.

## Eksterne lenker
*
Håkon Olav Haakonsen

**Håkon Olav Haakonsen** (født 1967) er en norsk tidligere bueskytter som representerte BK Langskudd.

Han vant fire NM-gull i perioden 2000–2005.

## Medaljer i norske mesterskap

## Referanser
Leslie Phillips

**Leslie Phillips** (født 20. april 1924, død 7. november 2022) var en britisk skuespiller. Han spilte i en rekke filmer fra 1950-årene og spilte også sammen med Peter O'Toole i *Venus* (2006). Han spilte i tillegg også i filmer som *[[Hight Fight]]* (1957), *[[Les Girls]]* (1959) og *[[The Man Who Liked Funerals]]* (1959).

## Referanser


## Eksterne lenker
*
M.G. Monsen

**Mons Gabriel Monsen** (1836–1896) var en norsk handelsmann, skipsreder og kunstner.

I 1871 kontraherte han det første dampskip eid fra Stavanger, DS «Idræt».

Han var en av grunnleggerne av «Stavanger Støberi og dok»

## Skip
* Skonnert «Veranda»
* Brigg «Jonas Gabrielsen» (1841)
* Slup «Fix»
* Slup «Marie»
* Bark «Velocity»
* Bark «Sjømanden» (1867)
* Brigg «Nytaar»
* Fregat «Erling Skjalgson»
* Sk «Haabet»
* DS «Idrætt» (1872)

## Referanser


## Kilder
* Norsk kunstnerleksikon
* Stavanger sjøfarts historie : seilskibene og seilskibsfarten i aarene fra 1600 til 1922
* Bark «Sjømanden» på sjøhistorie.no
* Jonas Gabrielsen, DigitaltMuseum